Suzanne Camelia-Römer

Suzanne «Suzy» Camelia-Römer (født 4. januar 1959 på Curaçao) var statsminister i De nederlandske Antiller i to perioder, først fra november til desember 1993 og så igjen fra mai 1998 til november 1999.

Camelia-Römer tilhørte Partido Nashonal di Pueblo. Hun ble statsminister 35 år gammel i 1993 etter å ha vært justisminister fra 1992. Hun etterfulgte 25. november 1993 Maria Liberia-Peters, som fremmet hennes kandidatur. Camelia-Römers første periode som statsminister ble kortvarig: Hun gikk av 28. desember 1993. Den 4. mai 1998 ble Camelia-Römer statsminister på nytt. Hun tapte valget året etter og 8. november 1999 var den andre statsministerperioden over. Camelia-Römer var økonomiminister (1999-2002) og samferdsels- og byplanleggingsminister (2015-2017).

Til valget i 2017 etablerte Camelia-Römer partiet Partido Inovashon Nashonal (PIN) og lykkes med å bli valgt. Etter valget ble hun minister for helse, natur og miljø.

Referanser 

De nederlandske Antillers statsministre
Curaçaoske politikere
Fødsler i 1959